2018 februárjában visszatér Magyarországra a Kraftwerk. Az elektronikus zene egyik alapkövének számító zenekar Facebook-oldalán hirdette ki, következő turnéjuk állomásait, amik között a Papp László Sportaréna is szerepel.

A leírás egyelőre igen szegény a Facebook-eseményen, csak a helyszínt és az időpontot (február 21.) árulták el, azt nem lehet tudni, hogy mennyibe fognak kerülni a jegyek és mikor kezdik el őket árulni. Az eseményen a ticketportal.hu oldalát linkelik, de ott egyelőre semmilyen információ nincs a Kraftwerkről.

A Kraftwerk legutóbb 2009-ben járt Magyarországon, akkor a Balaton Soundon léptek fel, ahol az Index is ott volt. A cikkben szereplő kép is ott készült.